Отчет

 ЗА ДЕЙНОСТТА НА НЧ“ПРОСВЕТА 1928“

 с.ЧАРГАН ,ОБЩ.ТУНДЖА ЗА 2023г.

 Настоящото отчетно събрание на НЧ“Просвета 1928“-с.Чарган има за цел да запознае своите членове с основните дейности и задачи,които са стояли пред неговото ръководство.

 Народно читалище „Просвета 1928“ е център на културно просветната дейност на селото. То е с отворени врати за различни поколения, социални групи и етнически общности, за всички, които желаят да се докоснат до новите достижения на културата. Читалището ни е място, където хората общуват с различни изкуства и се занимават с творчество. Въпреки трудностите НЧ „Просвета 1928“ се стреми да се развива като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и информационното общество.

 Основните цели и задачи на читалището са :

 Да опазва културно-историческото наследство и националните традиции . Да спомага изграждането на ценностната система у децата и младежите . Да поддържа и обогатява материалната база. Да разработва и реализира инициативи /проекти/ за общностно и местно развитие, и финансиране на читалищната дейност . Да обогатява библиотечния фонд чрез закупуване на нова литература, участия в проекти и дарения. Спазвайки нормативните документи, касаещи работата на Народните Читалища,

 = 2 =

изпълнявайки своите идеали и цели и тази година трябва да направим равносметка на дейността си.

 Основни дейности в работата на читалището са:

 библиотечна, културно-масова и художествена самодейност.

 Библиотеката е част от читалището,тя е тази която задоволява и доближава книгата до населението. Читалищното настоятелство полага усилия да привлече повече читатели, като се старае да разнообразява и предлага по- актуална литература, като за целта отделя средства за закупуване на нова литература.През 2023година библиотеката кандидатства по Програма „Българските библиотеки-съвременни центрове за четене и информираност“към МК.Проекта ни за книги беше удобрен и финансовата подкрепа в размер на 1224,86лв. е преведена по сметката на читалището .Основната част в библиотеката е работата с книгата.Разполагаме с 6784 тома литература от всички отрасли на знанието.Нови книги закупени през годината със средства на читалището са 17 тома, дарени 53 тома.В библиотеката освен обслужване на читателите се предлага и безплатно ползване на интернет,информационни справки и копирни услуги.

 Постигнатите резултати в нашата дейност до голяма степен дължим на добрата организация в работата на читалищното настоятелство.Всички проблеми и въпроси касаещи читалищна или библиотечна дейност сме се опитали да

 обсъждаме за да намерим възможно най-добро решение.Най-често обсъжданите въпроси са свързани с предстоящи изяви

 = 3 =

 и участия на колективите ни в мероприятия от местно и регионално ниво.

 По време на обсъжданията особено място са намерили въпроси свързани с дейността или финансови въпроси касаещи участия проекти и програми за до финансиране на мероприятия или предстоящи ремонти в читалището и библиотеката.

 Ето каква е равносметката за отчетния период по дейности:

 В културният календар на с.Чарган през 2023г. дейността на читалището беше насочена към организация на празници от местно,регионално и национално значение. Както всяка година. така и през 2023 година успяхме да отбележим някои от празниците:“Ден на родилната помощ“,Трифон зарезан“, 150години от гибелта на Апостола на свободата Васил Левски,кукери,лазаруване,баба Марта, 8-ми март, ден на детето,откриване на жътвената кампания,и др. Всяка година между месни и сирни заговезни нашата кукерска група по традиция обхожда селото и влиза във всяка къща за да пожелае много здраве и плодородие на стопаните. Кукерската група взе участие във фестивала СУРВА в гр.Перник,а също така и в с.Варвара,обл.Пазарджик,Кукерландия Ямбол.

 С ФПГрупа открихме жътвената кампания с пресъздаване на обичая“Жътва“; Участвахме в Националния фестивал за автентичен фолклор“Песни в полите на Балкана“с.Жълтеш, обл.Габрово през м.юли.Имаме и две участия през м.ноември и декември в Дом за стари хора гр.Ямбол.

 = 4 =

 И тази година дядо Коледа и Снежанка решиха да посетят най-послушните деца от селото и да ги зарадват с подаръци.След това,запалихме заедно светлините на елхата и украсата на читалището.Със заря дадохме началото на коледните и новогодишни празници.Като си пожелахме да бъдем здрави,смирени и благословенни.

 Наше задължение е да поддържаме искрата запалена от основателите. Нека пазим миналото и традициите, да ги поддържаме в настоящето и да мислим за бъдещето на нашето читалище и самодейци.

 Благодаря за вниманието!